stanford-oval/wikipedia huggingface dataset:
Mylène Flicka

| Mylène Flicka> Marie-Madeleine Fifamè Akrota |
| --- | --- |
 Mylène Flicka
Henkilötiedot
Syntynyt: 22. heinäkuuta 1996 Cotonou
Kansalaisuus:  Benin
Ammatti:  bloggari, kirjoittaja
Kirjailija
Palkinnot
 I palkinto Baccalauréat littéraire du Bénin 
Aiheesta muualla
Kotisivut
Löydä lisää kirjailijoitaKirjallisuuden teemasivulta
Mylène Flicka (s. Marie-Madeleine Fifamè Akrota 22. heinäkuuta 1996 Cotonou, Benin) on beniniläinen bloggari, aktivisti ja sosiaalisen median yrittäjä.
Mylène Flicka otti käyttöön nimensä 14-vuotiaana, jonka hän löysi Mary O'Haran romaanista My Friend Flicka (1941). Romaani kertoo tammasta, joka voitti kilpailun tuiman temperamenttinsa takia.
Vuonna 2011 Mylène Flicka sijoittui ensimmäiseksi Beninin kirjallisuuden kirjoituskilpailussa (Baccalauréat littéraire du Bénin).
Vuonna 2014 Mylène Flicka aloitti bloginsa ja valmistui seuraavana vuonna Beninin kansallisesta hallinnon ja oikeustieteen koulusta. Hänen Facebook-tilillään on käsitelty Beninin yhteiskunnalliseen, taloudelliseen ja kulttuurielämään liittyviä keskusteluja, ja ne ovat tulleet kuuluisiksi Afrikan blogosfäärissä. Nettiuutisissa nimimerkillä Founmi hän käsittelee naisten oikeuksiin kohdistuvia rikkomuksia, erilaisia Beninin ongelmia ja esittää Afrikan sellaisena kuin hän siitä unelmoi.
Vuonna 2015 Mylène Flicka perusti opintolainarahoillaan yrityksen nimeltä Irawo, joka tarkoittaa nagon kielellä tähteä. Yritys etsii ja edistää innovatiivisia aloitteita ja ihmisiä Beninissä ja muualla Afrikassa sekä antaa roolimalleja nuorille. Irawo suuntautuu erityisesti ranskankielisen Afrikan maihin. Flickan mukaan tämä johtuu siitä, että näitä alueita ei kielimuurin takia tunnisteta kuten mantereen muita osia.
Huhtikuussa 2016, muutama päivä presidentti Patrice Talonin virkaanastujaisten jälkeen Mylène Flicka käynnisti #GiveMeMyCrediot kampanjan, jonka tavoitteena oli sallia valokuvaajien ja luovan työn tekijöiden pitää itsellään tekijänoikeutensa. Kampanja käynnistyi, kun tasavaltalaiskaartin upseeri oli uhkaillut erästä valokuvaajaa valokuvan ottamisesta tasavallan ensimmäisestä naisesta. Tämä valokuva löytyi kuitenkin muutama päivä myöhemmin ilman mainintaa tekijän nimestä rouva Talonin Facebook-tililtä.
Mylène Flicka käynnisti myös kampanjan #FreeMyBoobs, jossa rohkaistiin naisia luopumaan rintaliiveistään.
Elo-syyskuussa 2018 Flicka osallistui kampanjaan, joka tuloksena sosiaalisen median veron laki peruutettiin Beninissä. Hän sanoi The Guardianin artikkelissa: ”Monille beniniläisille sosiaalinen media on sama kuin internet. … Tekemällä sen tavoitettavuuden niin kalliiksi, hallitus ei ainoastaan tapa unelmia, vaan tukahduttaa ääniä.”
Vuonna 2018 hän suoritti liiketoimintajohtamisen maisteritutkinnon (MBA) Pariisissa.
Eräässä haastattelussaan Mylène Flicka on sanonut, että internet on nuorten afrikkalaisten elämänlanka.
Aiheesta muualla

Viralliset kotisivut (Arkistoitu – Internet Archive)
Mustavyötasku

| Mustavyötasku |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Siepot Muscicapidae
Suku::  Kivitaskut Oenanthe
Laji::  pileata
Kaksiosainen nimi
 Oenanthe pileata  (J.F. Gmelin, 1789) 
Katso myös
   Mustavyötasku Wikispeciesissä   Mustavyötasku Commonsissa 
Infobox OKNimi-testi OKIUCN-testi OK: 
Mustavyötasku (Oenanthe pileata) on afrikkalainen sieppojen heimoon kuuluva varpuslintu.
Koko ja ulkonäkö

Linnun pituus on noin 17–18 cm ja paino noin 32 g. Mustavyötasku on selkeästi kivitaskua suurempi. Sen pää ja rinta ovat mustat, kurkku, silmäkulmajuova ja vasta valkoiset ja selkä tummanruskea. Kyljissä on ruskehtava sävy ja pyrstö on Oenanthe-suvun lajeille tyypilliseen tapaan kaksivärinen.
Esiintyminen

Mustavyötasku elää yleisenä Afrikassa Keniasta ja Ugandasta Etelä-Afrikan kärkeen saakka. Sen elinympäristön ala on noin 6,5 miljoonaa neliökilometriä. Laji on paikkalintu, eikä sitä ole tavattu Suomessa.
Elinympäristö

Mustavyötasku asuu avoimilla kuivilla hiekka- ja kalliomailla, toisinaan lyhytkortisilla ruohosavanneilla.
Lisääntyminen

Mustavyötaskun pesä on maakolossa, kiven alla tai termiittikeossa. Naaras munii tavallisesti 4–5 munaa.
Ravinto

Laji syö pääasiassa hyönteisiä, varsinkin muurahaisia.
Aiheesta muualla

NaturePhoto-CZ (kuva)
Mladen Mladenović

| Henkilötiedot |
| --- | --- | --- |
Koko nimi: Mladen Mladenović
Syntymäaika: 13. syyskuuta 1964 (ikä 60)
Syntymäpaikka: Rijeka, Kroatia
Kansalaisuus:  Kroatia
Pelipaikka: Keskikenttäpelaaja
Pituus: 178 cm
Seurat
| Vuodet | Seura | O (M) |
| 1981-1984 1985 1986-1989 1989-1991 1991-1993 1993-1994 1994-1995 1996-1997 1997 1998 | Rijeka Zadar Rijeka Dinamo Zagreb Castellón Rijeka Austria Salzburg Gamba Osaka Hajduk Split Rijeka |  |
Maajoukkue
| 1990–1996 | Kroatia | 19 (3) |
Mladen Mladenović (s. 13. syyskuuta 1964 Rijeka) on kroatialainen entinen jalkapalloilija.
Jalkapallomaajoukkue

Mladenović debytoi Kroatian maajoukkueessa 1990. Hän on pelannut 19 maaottelua ja tehnyt niissä kolme maalia.
Naurun vankileiri

Australian maahanmuuttovirasto DIAC:in näyttämä kuva leirin siirtorakennuksista eli parakeista 18. elokuuta 2012.
Naurun vankileiri (Nauru Regional Processing Centre, 'Naurun paikallinen käsittelykeskus') on Naurussa sijaitseva Australian valtion omistama vankileiri, jonne Australia sulkee ulkomaalaisia turvapaikkaa Australiasta hakevia ihmisiä ja pakolaisaseman saaneita. Järjestelystä Australia käyttää myös nimitystä "Tyynenmeren ratkaisu". Yhdessä Manuksen vankileirin kanssa se on osa Australian ulkomaille sijoittamaa leirijärjestelmää, jonka tarkoitus on pitää pakolaiset ja turvapaikanhakijat poissa Australian maaperältä. Käytännössä saarileireille käännytetään kaikki veneellä tulleet pakolaiset ja turvapaikanhakijat, eikä heitä siis päästetä maahan. Osa on ollut saarella vuosia.
Leiri avattiin vuonna 2001 ja suljettiin vuonna 2008, mutta avattiin jälleen vuonna 2012.
Amnestyn mielestä Australia kiduttaa turvapaikanhakijoita vankileireillä. Amnestyn Suomen osaston mukaan pidätyskeskus on tarkoitettu aiheuttamaan mahdollisimman paljon kärsimystä, jotta maailman haavoittuvimmassa asemassa olevat ihmiset eivät etsisi turvaa Australiasta.
Maaliskuussa 2018 Naurun vankileirillä oli 269 henkilöä: 218 miestä, 29 naista ja 22 alaikäistä. Määrä on 40 henkilöä vähemmän kuin kuukautta aiemmin.
Naurulla toimii yksityinen terveysalan yritys, jolla on sopimus Australian hallituksen kanssa.
Maahanmuuttoviraston näyttämä kuva majoituksesta 11. syyskuuta 2012.
Historia

Australian pääministeri John Howardin (Lib) hallitus päätti kieltäytyä päästämästä veneellä saapuvia turvapaikkaa tarvitsevia ihmisiä Australiaan. Hallitus allekirjoitti Naurun kanssa sopimuksen "pidätyskeskuksen" perustamisesta Naurulle 10. syyskuuta 2001. Sopimuksen mukaan Nauru majoittaa turvapaikanhakijoita turvapaikkakäsittelyn ajaksi. Sopimus korvattiin 11. joulukuuta 2001 yhteisymmärryspöytäkirjalla. Samoihin aikoihin 11. lokakuuta Australian hallitus allekirjoitti Papuan kanssa sopimuksen Manuksen vankileirin perustamisesta Papuaan.
Keskuksissa oli yhteensä 1 637 turvapaikanhakijaa, suurin osa Afganistanista ja Irakista pakenevia. Pääministeri Kevin Rudd (työväenp.) päätti sulkea molemmat leirit vuonna 2008.
Pääministeri Julia Gillardin (työväenp.) hallitus avasi leirit uudelleen vuonna 2012, mitä se perusteli sillä, että asiantuntijat suosittelivat avaamista.
Australia on linjannut, että yksikään meriteitse saapuva turvapaikanhakija ei saa turvapaikkaa Australiasta.
Historia > Vuonna 2016

Vuoden 2016 turvapaikanhakijoiden vastaanoton ulkoistaminen ulkomaihin, Naurun ja Manusin saarille, maksoi Australialle vuosittain yli 392 000 euroa henkilöä kohti.selvennä
Huhti- ja toukokuussa 2016 kaksi vankia, iranilaismies ja somalialaisnainen, sytyttivät itsensä tuleen. Ainakin toinen heistä kuoli vammoihinsa. Maahanmuuttoministeri Peter Duttonin (Lib) mukaan kuolemiin ei reagoida muuttamalla politiikkaa. Hän sanoi, ettei hallitus "aio sallia ihmisten alkavan taas hukkua mereen".
Brittiläinen sanomalehti Guardian julkaisi 10. elokuuta vankileiriltä vuodettuja asiakirjoja, joissa kuvaillaan turvapaikanhakijoihin kohdistuneita laiminlyöntejä ja rikoksia.
Hallitukseen kuulumaton Australian työväenpuolue vaati elokuussa 2016, että parlamentti aloittaa tutkinnan pidätyskeskuksen oloista sekä riippumattoman tutkinnan siitä, syyllistyvätkö Australian hallitus ja sen leirillä käyttämät yritykset ihmisoikeusrikoksiin.
Amnesty International julkaisi lokakuussa 2016 raportin, jonka mukaan pakolaisten ja turvapaikanhakijoiden kohtelu Naurun saarella täyttää useissa dokumentoiduissa tapauksissa kidutuksen tunnusmerkit ja että Australian hallitus on tietoinen ihmisten kohtelusta leirillä. Raportin mukaan pitkät ajat vankeudessa ilman tietoa vapautumisesta aiheuttivat mielenterveyshäiriöitä. Lähes kaikki haastatellut vangit kärsivät mielenterveysongelmista, joihin he eivät saaneet hoitoa. Heidän joukossaan oli myös lapsia. Erään vangin mukaan pidätettynä oleminen tuntui siltä, kuin olisi tehnyt jotain väärää tai kuin olisi rikollinen. Monet olivat yrittäneet itsemurhaa. Myös lapset olivat yrittäneet toistuvasti itsemurhaa. Haastatellut kertovat joutuneensa odottamaan kuukausia saadakseen tautitestejä tai hoitoa, vaikka lääkäri olisi esimerkiksi epäillyt henkilön sairastavan syöpää. Terveydenhuollosta vastaava yritys kiisti kaikki väitteet, vaikka niistä oli todisteena Amnestyn tallentamaa tietoa ja sairaskertomuksia. Naurulla tapahtui pahoinpitelyjä, ryöstöjä ja raiskauksia. Yhtään Naurun kansalaista ei ollut joutunut vastuuseen rikoksista pidätettyjä kohtaan. Amnestyn mukaan Naurun hallitus oli vastuussa saaren alueella tapahtuvista ihmisoikeusrikkomuksista ja Australia oli vastuussa pakolaispolitiikasta, joka järjestelmällisesti rikkoi ihmisoikeuksia. Australian hallitus yritti hillitä julkisuutta lailla, jonka perusteella pakolaiskeskuksen olosuhteista kertovia lääkäreitä ja sosiaaliviranomaisia voidaan asettaa syytteeseen ja vangita. Amnesty vaati Australian viranomaisilta pakolaiskeskusten välitöntä sulkemista ja turvapaikkaa hakevien päästämistä Australiaan.
Mäkihorsma

| Mäkihorsma |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Myrtales
Heimo::  Horsmakasvit Onagraceae
Suku::  Horsmat Epilobium
Laji::  collinum
Kaksiosainen nimi
 Epilobium collinum  C.C.Gmel. 
Katso myös
   Mäkihorsma Wikispeciesissä   Mäkihorsma Commonsissa 
Infobox OKNimi-testi OK: 
Mäkihorsma
Mäkihorsma (Epilobium collinum) on hyönteispölytteinen, ruohovartinen, monivuotinen kasvi.
Mäkihorsma voi kasvaa 40 cm korkeaksi, mutta jää useimmin pienemmäksi. Sen lehdet ovat munanmuotoiset, kukat pienet ja vaaleanpunaiset. Mäkihorsma muistuttaa lehtohorsmaa (Epilobium montanum) ollen kuitenkin sitä pienempi ja yleisväritykseltään harmaampi.
Mäkihorsmaa esiintyy rinteillä ja kuivilla mäkitöyryillä. Se kasvaa usein myös pystysuorien kallionseinämien rakosissa. Monesti mäkihorsma elää myös ihmisen luomilla kasvupaikoilla, kuten tie- ja rantapenkereillä. Mäkihorsma on melko yleinen Suomen eteläisimmässä kolmanneksessa ja harvinainen Kainuun rajoille asti. Pohjois-Suomessa sillä on vain jokunen kasvupaikka. Suomen ulkopuolella sitä kasvaa Ruotsissa, Norjassa ja Alpeilla sekä harvinaisena Islannissa.
Aiheesta muualla

Kasviatlas 2022: Mäkihorsman levinneisyys Suomessa.
Pinkka, Lajintuntemuksen oppimisympäristö: Mäkihorsma (Epilobium collinum)
Luontoportti: Mäkihorsma (Epilobium collinum)
Mike Mottau

| Mike Mottau |
| --- | --- |

Henkilötiedot
Syntynyt: 19. maaliskuuta 1978 (ikä 46) Boston, MA, USA
Kansalaisuus:   Yhdysvallat
Jääkiekkoilija
Pelipaikka:  puolustaja
Pituus:  183 cm
Paino:  88 kg
Pelinumero:  27
Pelaajaura
Pääsarjaura:  2000–2014
Aik. seurat:  Boston College (NCAA)  Hartford Wolf Pack (AHL)  New York Rangers (NHL) Calgary Flames (NHL)  Saint John Flames (AHL)  Cincinnati Mighty Ducks (AHL)  Worcester IceCats (AHL)  Peoria Rivermen (AHL)  Lowell Devils (AHL)  New Jersey Devils (NHL)  New York Islanders (NHL)   Boston Bruins (NHL)  Toronto Maple Leafs (NHL)   Florida Panthers (NHL)
NHL-varaus:  182, kierros 7, 1997 New York Rangers
Michael Joseph Mottau (s. 19. maaliskuuta 1978 Boston, Massachusetts, Yhdysvallat) on yhdysvaltalainen jääkiekkopuolustaja, jonka seura on Florida Panthers. Hänet on varattu vuonna 1997 NHL:n varaustilaisuudessa seitsemännellä kierroksella numerolla 182.
Pelaajaura

Mottau pelasi neljä vuotta Boston Collegessa, minkä jälkeen hän teki sopimuksen NHL:ään New York Rangersin kanssa. Hän oli suurimman osan kaudesta AHL:ssä Hartford Wolf Packissa, mutta pelasi NHL:ssä silti 18 ottelua. Hän viipyi Rangersissa kahden kauden ajan, minkä jälkeen hän lähti Calgary Flamesiin. Tälläkin kerralla suurin osa kaudesta sujui AHL:ssä. Kauden jälkeen hän pelasi neljä kautta AHL:ssä. Sinä aikana hän ehti pelata Cincinnati Mighty Ducksissa, Worcester IceCatsissa, Peoria Rivermenissa ja Lowell Devilsissä. AHL:stä lähtiessään hän siirtyi New Jersey Devilsiin. Hän pelasi siellä kolme kautta ilman muissa liigoissa käyntiä. Syyskuussa 2010 hän allekirjoitti sopimuksen New York Islandersin kanssa.
27. helmikuuta 2012 Mottau vaihdettiin Brian Rolstonin kanssa Boston Bruinsiin. Bruins antoi vastineeksi Yannick Riendeaun ja Marc Cantin.
NHL-kauden 2012-2013 työsulun takia Mottaun sopimus umpeutui. 7. joulukuuta 2012 Mottau allekirjoitti tryout -sopimuksen AHL-joukkue San Antonio Rampagen kanssa. Hän pelasi 16 ottelua ja syötti niissä kuusi maalia. Työsulun loputtua Mottau allekirjoitti Toronto Maple Leafsin kanssa vuoden sopimuksen.
5. heinäkuuta 2013 Panthersin varatoimitusjohtaja ja general manager Dale Tallon ilmoitti solmineena Mottaun kanssa yhden vuoden kaksisuuntaisen sopimuksen.
19. elokuuta 2014 Mottau illmoitti päättävänsä uransa.
Yksityiselämä

Mottau asuu South Shore Massachusettsissa vaimonsa ja lapsiensa kanssa.
Käännös suomeksi
Mountbatten

Mountbatten voi tarkoittaa ainakin seuraavia
Mountbatten, Battenbergin aatelissuvun brittiläisen haaran käyttämä sukunimi
Mountbatten-Windsor, Ison-Britannian kuningatar Elisabet II:n ja hänen puolisonsa prinssi Philipin lasten virallinen sukunimi
Archie Mountbatten-Windsor (s. 2019), prinssi Harryn ja Sussexin herttuatar Meghanin poika
Lilibet Mountbatten-Windsor (s. 2021), prinssi Harryn ja Sussexin herttuatar Meghanin tytär
George Mountbatten (1892–1938), brittiläinen aatelinen
Battenbergin prinssi Louis, vuodesta 1917 Mountbatten (1854–1921), brittiläinen laivastoamiraali
Louis Mountbatten (1900–1979), brittiläinen laivastoamiraali
Philip Mountbatten eli prinssi Philip, Edinburghin herttua (1921–2021), kuningatar Elisabet II:n puoliso
Victoria Mountbatten, alk. Viktoria von Hessen-Darmstadt (1863–1950), brittiläinen markiisitar, kuningatar Viktorian tyttärentytär, Luis Mountbattenin (Battenbergin prinssi Louisin) puoliso
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mountbatten”, voi hakea sivunnimihaulla, laajalla sivunnimihaulla tai tekstihaulla.
Mountougoula

| Mountougoula |
| --- | --- |
 Mountougoula
 Koordinaatit: 12°31′55″N, 7°49′18″W 
Valtio:  Mali
Alue:  Koulikoron alue
Piiri:  Katin piiri
Hallinto:  
 – Hallinnon tyyppi:  maalaiskunta
Pinta-ala:  
 – Kokonaispinta-ala:  367,86 km²
Väkiluku (2009):  16 200
Infobox OKVirheellinen NIMI-arvo: 
Mountougoula on maalaiskunta ja sen keskuskylä Koulikoron alueen Katin piirissä Malissa. Se sijaitsee 30 kilometriä Bamakosta koilliseen. Kunnassa on 16 200 ja kylässä 2 300 asukasta (vuonna 2009).
Mountougoulan kunnan pinta-ala on 367,86 neliökilometriä. Se rajoittuu koillisessa Katin piirin Baguinéda-Campin, kaakossa Tiélén, etelässä Bougoulan ja lännessä Sanankoroban ja Kalabancoron kuntiin. Kunnan läpi virtaa Nigerin sivujoki Koba.
Kuntaan kuuluu 16 kylää. Asukkaista 80 % on bambaroita. Lisäksi on muun muassa fulbeja, dogoneja, boboja ja mandinkoja. Vallitseva uskonto on islam, mutta kunnassa on myös kristittyjä ja animisteja.
Mountougoulasta on yhteys kunnan läpi kulkevalle RN6-maantielle. Seudun pääelinkeino on maanviljely. Tärkeimmät viljelykasvit ovat hirssi, durra, maissi, puuvilla, maapähkinä, kenaf, lehmänpapu, maapapu, juurekset, vihannekset ja hedelmät. Lisäksi harjoitetaan karjanhoitoa, kalastusta, käsityöammatteja ja kaupankäyntiä. Mountougoulassa ja neljässä muussa kylässä pidetään viikoittaiset markkinat. Kunnassa on kaksi hiekkakivilouhosta.
Virus (kappale)

| ”Virus” Iron Maiden |
| --- | --- | --- |

Singlen tiedot
 Albumilta: Best of the Beast
 Julkaistu: 2. elokuuta 1996
 Tyylilaji: heavy metal
 Kesto: 12.32
 Levy-yhtiö: EMI
Muut kannet
 
Iron Maidenin muut singlet
| ”Lord of the Flies” 1996 | ”Virus” 1996 | ”The Angel and the Gambler” 1998 |
Virus on Iron Maidenin single vuodelta 1996. Se on ensimmäinen single vuoden 1980 ”Women in Uniformin” jälkeen, joka ei esiinny Iron Maidenin virallisella studioalbumilla. Kappale on kuitenkin 1996 ilmestyneellä Best of the Beast -albumilla. Kappaletta ei ole esitetty Iron Maidenin konserteissa laulaja Bruce Dickinsonin kanssa.
Single julkaistiin kolmena eri versiona yhtyeen 21-vuotissyntymäpäivien kunniaksi. Ensimmäisessä versiossa on samat b-puolet kuin vuoden 1996 ”Lord of the Fliesissä”: The Whon ja UFOn coverit. Toisessa versiossa on kappaleita vuoden 1979 albumilta Metal for Muthas, jossa ovat yhtyeen entisen vain studiossa olleen kitaristin Tony Parsonsin soitot. Kolmannessa versiossa on kolme kappaletta Iron Maidenin demolta The Soundhouse Tapes. Kappaleesta on myös musiikkivideo.
Kappale ”Virus” on Iron Maidenin ainoa, jonka kirjoittamiseen ovat osallistuneet yhtyeen molemmat kitaristit.
Kappaleet > CD 1

Virus (Short Version) – 3.54 (säv. Bayley, Murray, Gers, Harris)
My Generation – 3.38 (säv. Townshend)
Doctor Doctor – 4.50 (säv. Schenker, Mogg)
Kappaleet > CD 2

Virus – 6.14 (säv. Bayley, Murray, Gers, Harris)
Sanctuary – 3.33 (säv. Harris, Murray, Di’Anno) (Metal for Muthas)
Wrathchild – 3.06 (säv. Harris) (Metal for Muthas)
Kappaleet > 12" disc

Virus – 6.14 (säv. Bayley, Murray, Gers, Harris)
Prowler – 4.20 (säv. Harris) (The Soundhouse Tapes)
Invasion – 3.07 (säv. Harris) (The Soundhouse Tapes)
Kappaleet > Mainos-CD radioille

”Virus” - 3:53
”Man on the Edge” - 4:11
”Afraid to Shoot Strangers” (Live) - 6:48
”2 Minutes to Midnight” - 6:02
”The Trooper” - 4:13
”The Number of the Beast” - 4:52
”Wrathchild” - 2:54
”Strange World” - 5:22
”Iron Maiden” - 4:01
Soittajat

”Virus”, ”My Generation”, ”Doctor Doctor”
Blaze Bayley – laulu
Dave Murray – kitara
Janick Gers – kitara, taustalaulu
Steve Harris – bassokitara, taustalaulu
Nicko McBrain – rummut
”Prowler”, ”Invasion”
Paul Di’Anno – laulu
Dave Murray – kitara
Steve Harris – bassokitara, taustalaulu
Doug Sampson – rummut
”Sanctuary”, ”Wrathchild”
Paul Di’Anno – laulu
Dave Murray – kitara
Tony Parsons - kitara
Steve Harris – bassokitara, taustalaulu
Doug Sampson – rummut
Mladečin luolat

Mladečin luolat
Mladečin luolat (tšek. Mladečské jeskyně) sijaitsevat Tšekin itäosassa Mladečn kunnassa Litovelské Pomoravín suojelualueen läheisyydessä. Luolaverkosto on syntynyt Třesínin kalkkikivikukkulan uumeniin. Luolastossa on runsaasti stalaktiittejä ja stalagmiittejä. Luola on tunnettu pitkään ja sitä pidetään yhtenä merkittävimmistä paleontologisista ja arkeologisista tutkimuspaikoista.
Luolan sisäänmenorakennuksia
Luolasta löytyneet rei’itetyt riipukset (Wienin luonnontieteellinen museo)
Stalagmiitti
Aiheesta muualla

Kuvia tai muita tiedostoja aiheesta Mladečin luolat Wikimedia Commonsissa
Vladimir Vanek

Vladimir Vanek oli elokuvatuottaja ja Lontoossa toisen maailmansodan aikana toimineen Tšekkoslovakian pakolaishallituksen edustaja Ruotsissa. Hän auttoi liittoutuneita harjoittamalla vakoilutoimintaa oman ryhmänsä avulla ja oli erityisen hyvin perillä Suomen asioista. Hänen toimintansa Ruotsissa paljastui keväällä 1942 ja hänet tuomittiin vankeuteen.
My Propeller

| ”My Propeller” Arctic Monkeys |
| --- | --- | --- |

Singlen tiedot
 Albumilta: Humbug
 Julkaistu: 22. maaliskuuta 2010
 Tuottaja(t): James Ford
 Tyylilaji: indie rock, post-punk revival
 Kesto: 03.28
 Levy-yhtiö: Domino
Arctic Monkeysin muut singlet
| ”Cornerstone” 2009 | ”My Propeller” 2010 | ”Don't Sit Down 'Cause I've Moved Your Chair” 2011 |
My Propeller on englantilaisen indie rock-yhtye Arctic Monkeysin kappale. Se julkaistiin kolmantena singlenä yhtyeen kolmannelta albumilta Humbug. Single julkaistiin  22. maaliskuuta 2010, noin puoli vuotta albumin julkaisun jälkeen.
Kahden edellisen singlen tavoin 10 tuuman vinyyliä myytiin Oxfam -hyväntekeväisyyskaupoissa. 7 tuuman levy sisälsi yhden B-puolen, kun taas 10 tuuman levylla oli kolme B-puolta.
Musiikkivideo julkaistiin 18. maaliskuuta 2010.
Kappaleet > 7 tuuman levy

My Propeller – 3.28
Joining the Dots – 3.19
Kappaleet > 10 tuuman levy

My Propeller – 3.28
Joining the Dots – 3.19
The Afternoon's Hat – 4.11
Don't Forget Whose Legs You're On – 3.35
Muskö

| Muskö |
| --- | --- |
 Fregatti HMS Sundsvall saapumassa Muskön laivastotukikohtaan vuonna 1968.
 Muskö
 Koordinaatit: 59°0′4″N, 18°7′48″E 
Valtio:   Ruotsi
Lääni:  Tukholman lääni
Maakunta:  Södermanland
Kunta:  Haningen kunta
Pinta-ala:  
 – Maa:  0,30 km²
Väkiluku:  261
 – Väestötiheys:  870,0 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Muskö on saari, taajama ja entinen kunta Haningen kunnassa ja Tukholman läänissä Keski-Ruotsissa.
Tie mantereelta Muskön saarelle kulkee merenalaisessa kolme kilometriä pitkässä tunnelissa, joka valmistui vuonna 1964. Musköhön liikennöivät SL:n linja-autot. Ennen tunnelin valmistumista yhteydet saarelle olivat puutteelliset. Silti saarella oli linja-autoliikennettä, joka kulki sorateitä pitkin. Saarella sijaitsee suuri laivastotukikohta, joka on osittain louhittu kallioon.
Muskön taajamassa oli vuoden 2010 lopussa 261 asukasta. Vuonna 2004 koko saarella oli 835 vakituista asukasta.
Muskö oli aiemmin oma kuntansa, kunnes se liitettiin Västerhaningeen vuoden 1952 kuntauudistuksessa. Vuodesta 1971 se on kuulunut Haningen kuntaan.
Väestönkehitys

| Muskön taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    |  |  |
| 1965 | 1965 |    |  |  |
| 1970 | 1970 |    |  |  |
| 1975 | 1975 |    |  |  |
| 1980 | 1980 |    |  |  |
| 1990 | 1990 |    | 234 | 234 |
| 1995 | 1995 |    | 276 | 276 |
| 2000 | 2000 |    | 264 | 264 |
| 2005 | 2005 |    | 287 | 287 |
| 2010 | 2010 |    | 261 | 261 |
Lähde: Statistiska centralbyrån (SCB). Muskö on ollut taajama vuodesta 1990.
Aiheesta muualla

Wikimedia Commonsissa on kuvia tai muita tiedostoja aiheesta .
Mladá fronta DNES

Mladá fronta DNES - logo
Dnes (Mladá fronta DNES, Nuoriso TÄNÄÄN) on tšekkiläinen päivälehti, joka luetaan maan vaikutusvaltaisimpiin. Se julkaisi Jyllands-Postenin pilapiirrokset. iDNES on lehden verkkofoorumi. Lehti ilmoittaa päivittäiseksi lukijamääräkseen 1,2 miljoonaa, verkkoversio jopa hieman enemmän. Mladá fronta oli sosialismin kaudella Tšekkoslovakian sosialistisen nuorisoliiton lehti.
Aiheesta muualla

Wikimedia Commonsissa on kuvia tai muita tiedostoja aiheesta .
Dnes
Jyllands-Postenin pilapiirrokset